Truā
Truā (franču: Troyes, izrunā: /tʁwa/) ir pilsēta Francijas centrālās daļas ziemeļos, Obas departamenta administratīvais centrs, vēsturiskā Šampaņas reģiona centrs. Atrodas Sēnas upes krastā, 150 km uz dienvidaustrumiem no Parīzes. 2012. gadā Truā dzīvoja 60 tūkstoši iedzīvotāju. Tās aglomerācijā, kas stiepjas 15 km garumā gar Sēnas upi, dzīvo ap 180 tūkstošiem cilvēku. Mērvienības Trojas unce nosaukums cēlies no šīs pilsētas nosaukuma.